Stesen MRT Damansara Damai

Stesen MRT Damansara Damai ialah stesen Transit Aliran Deras (MRT) bertingkat, di Damansara Damai, Selangor yang menjadi tempat perkhidmatan MRT Laluan Putrajaya (PYL). Stesen ini telah dibuka rasmi pada 16 Jun 2022 dibawah pembukaan Fasa 1 laluan tersebut. Ia terletak di antara Stesen MRT Sungai Buloh dan Stesen MRT Sri Damansara Barat serta mempunyai kod stesen iaitu PY05. Seperti kebanyakkan stesen MRT di Lembah Klang, stesen ini adalah bertingkat.

 Sejarah 
Pada 15 September 2016, MRT Corp telah mengumukan bahawa stesen Damansara Damai akan menjadi sebahagian daripada cadangan jajaran stesen Laluan Sungai Buloh-Serdang-Putrajaya (kini Laluan Putrajaya), melalui video yang ditayangkan secara rasmi di Youtube, bertajuk "MRT Sungai Buloh-Serdang-Putrajaya (SSP) Line Alignment Video". Stesen MRT Damansara Damai terletak sektor utara landasan kereta api bertingkat Laluan Putrajaya. Kod awal untuk pembinaan struktur stesen ini ialah S05.

Stesen MRT Damansara Damai adalah dibawah kontrak S201. Pembinaan struktur stesen termasuk aras legar, platform dan pintu stesen bagi kontrak S201 telah dianugerahkan kepada syarikat Sunway Construction Sdn Bhd, pada tahun 2017 dengan jumlah sebanyak RM213.3 juta. Kontrak S201 juga merangkumi pembinaan struktur stesen MRT Sri Damansara Barat (nama pembinaan: Sri Damansara West) dan Sri Damansara Sentral (nama pembinaan: Sri Damansara East). Manakala, pembinaan jambatan landasan kereta api bertingkat, pula dibina di bawah kontrak V201 iaitu bermula di Stesen Sungai Buloh hingga Persiaran Dagang dengan melalui stesen ini. Kontrak itu telah dianugerahkan kepada syarikat sama, Sunway Construction pada tahun 2016.

Stesen MRT Damansara Damai telah dibuka kepada awam dan memulakan operasinya pada 16 Jun 2022, bersama-sama stesen-stesen Laluan Putrajaya di bawah Fasa 1 bermula di stesen MRT Kwasa Damansara hingga stesen MRT Kampung Batu. Namun sebaliknya mengikut perancangan asal, stesen ini dan stesen di bawah Fasa 1 sepatutnya dibuka pada November 2021 tetapi ditangguhkan akibat pandemik COVID-19 yang masih berleluasa di negara Malaysia.

 Ciri-ciri stesen 

 Perkhidmatan 
Stesen MRT Damansara Damai menyediakan perkhidmatan Laluan Putrajaya (PYL), dan terletak di antara stesen Sungai Buloh dan Sri Damansara Barat. Kod stesen yang rasmi bagi stesen ini ialah PY05. Stesen ini beroperasi pada jam 6.00 pagi (MST) setiap hari hingga 11:35 malam pada hari Isnin–Jumaat dan lebih awal 35 minit, 11:00 malam pada hari minggu dan cuti am. Kekerapan tren tiba di stesen ialah setiap 8–12 minit pada hari Isnin–Jumaat dan setiap 8 minit pada hari minggu dan cuti am.

 Lokasi 
Stesen ini terletak di Jalan Kuala Selangor (Jalan Persekutuan FT54), di Damansara Damai, zon utara Petaling Jaya, dalam negeri Selangor, Malaysia. Stesen MRT Damansara Damai akan menghubungkan penduduk sekitar di Damansara Damai, Saujana Damansara, Prima Damansara, Kampung Desa Aman, Taman Park Manor, Kawasan Perindustrian Desa Aman, Sierramas dan Sutera Damansara. Mercu tanda berhampiran dengan stesen MRT Damansara Damai ialah Pusat Perubatan Damansara Damai, Pangsapuri Rampai Idaman, Kondominium The Zizz Damansara, Pangsapuri Permai, Pangsapuri Idaman, Pangsapuri Bayu, Pangsapuri Harmoni, Pangsapuri Impian, Pangsapuri Saujana, Pangsapuri Lestari, Kondominium Indah, Kondominium One Damansara, Residensi Suasana Damai, Seasons Square, Terminal Bas Wan's Central dan NPNG Sports Centre.

 Pelan stesen 

 L2  PY Arah Selatan →      PY Arah Utara ←     L1Aras legarGAras tanah
Stesen ini adalah stesen bertingkat dan mempunyai satu platform tengah di atas ruang legar untuk perkhidmatan Laluan Putrajaya. Terdapat dua platform menuju ke terminus laluan; Platform 1 ke Putrajaya Sentral manakala Platform 2 pula menuju ke Kwasa Damansara.

 Infrastruktur stesen
Berdasarkan Peta Transit Berintergerasi Lembah Klang yang diterbitkan oleh Rapid KL, Stesen MRT Damansara Damai tidak dilengkapi dengan kemudahan kawasan meletakkan kenderaan berbayar. Mengikut perancangan asal, stesen ini mempunyai kawasan meletak kenderaan yang bertingkat (MSPR) di Jalan PJU 10/10A, Damansara Damai dengan pengubahsuaian bangunan meletekkan kenderaan yang usang dan ditinggalkan. Laluan pejalan kaki dari Pintu D stesen ke kawasan meletakkan kenderaan yang bertutup dan mesra OKU juga turut disediakan. Namun, cadangan ini telah ditangguhkan dan diketepikan.

Stesen MRT Damansara Damai dilengkapi dengan kemudahan bagi orang kurang upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, tulisan braille di butang lif dan kaunter rendah untuk pengguna kerusi roda. Selain itu, tandas awam, surau lelaki dan perempuan, pusat perkhidmatan pelanggan, eskalator, tangga turut disediakan bagi memenuhi keperluan dan keselesaan pengguna. Untuk pembelian tiket, pengguna boleh membelinya melalui mesin tiket layan diri. Stesen ini juga dilengkapi dengan perkhidmatan bas pengantara di pintu B.

 Pintu stesen 
 Pintu Destinasi GambarAOff Jalan Kuala Selangor  20px|alt=Hentian untuk kenderaan peribadi, e-panggilan dan teksi Hentian sebelah untuk teksi, e-panggilan serta kenderaan peribadi, Jalan Kuala Selangor150pxBOff Jalan Kuala Selangor   20px|alt=Hentian untuk kenderaan peribadi, e-panggilan dan teksi Hentian sebelah untuk teksi, e-panggilan serta kenderaan peribadi, Jalan Kuala Selangor, Hab Bas MRT Damansara Damai (T103)150pxCJalan Desa Aman 11   Jejantas pejalan kaki ke Kampung Desa Aman, Kawasan Perindustrian Desa Aman, Taman Park Manor, Sierramas merentasi Jalan Kuala Selangor.150pxDJalan PJU 10/10D  20px|alt=Hentian untuk kenderaan peribadi, e-panggilan dan teksi Hentian sebelah untuk teksi, e-panggilan serta kenderaan peribadi, Pusat Perubatan Damansara Damai, Komersial Damansara Damai, Saujana Damansara, Kondominium One Damansara, Kondominium The Zizz Damansara, Pangsapuri Lestari, Residensi Suasana Damai, Seasons Square150px  Kunci  Ditangguhkan 

Stesen MRT Damansara Damai mempunyai empat pintu masuk dan keluar stesen,yang dikelaskan mengikut abjad iaitu A, B, C, D. Hanya tiga pintu sahaja yang dibina dan beroperasi iaitu Pintu A, B dan D. Lokasi pintu A dan B stesen MRT Damansara Damai terletak di aras jalan stesen, di off Jalan Kuala Selangor. Pintu B menempatkan perhentian/hab bas pengantara MRT. Laluan bas yang berkhidmat di pintu B ialah T103, yang dikendalikan oleh Rapid KL, menuju ke Sutera Damansara. Pintu D terletak searas dengan aras legar stesen MRT Damansara Damai, yang menuju ke Jalan PJU 10/10D. Manakala, pintu C stesen merupakan jambatan pejalan kaki dari aras legar stesen menuju ke Jalan Desa Aman 11 di Kampung Desa Aman, merentasi Jalan Kuala Selangor dan Sungai Gasi. Pintu C ditangguhkan pembinaannya oleh Kerajaan Malaysia. Hampir kesemua pintu stesen adalah mesra OKU.

 Perkhidmatan bas 
Papan tand alaluan T103 di perhentian The Zizz (PJ580).|thumb
 Laluan Koridor PengendaliTerminal Perhentian Kekerapan Ruj.  Koridor Jalan Ipoh Rapid KL MRT Damansara Damai Pintu B ↺ Sutera Damansara  30 minit

 Rujukan 

Kategori:Laluan Putrajaya
Kategori:Stesen RapidKL
Kategori:Stesen kereta api dibuka pada 2022